แรงขายทำกำไรทำหุ้นไทยลด
ดัชนีหุ้น ปิดลบ3.95จุดหรือลดลง 0.37%มาปิดที่ 1,065.18 จุด จากแรงขายทำกำไรของนักลงทุน
2 ก.ย. 2554

ดัชนีหุ้น ปิดลบ3.95จุดหรือลดลง 0.37%มาปิดที่ 1,065.18 จุด จากแรงขายทำกำไรของนักลงทุน
ดัชนีหุ้นไทยวันที่ 2 ก.ย.ปิดลบ3.95จุดหรือลดลง 0.37%มาปิดที่ 1,065.18 จุด ดัชนีเคลื่อนไหวระหว่าง 1,058.95-1,073.42 จุด ด้วยมูลค่าการซื้อขาย 22,002 ล้านบาท การลดลงเล็กน้อยของดัชนีหุ้นไทยเกิดจากแรงขายทำกำไรของนักลงทุน
มูลค่าซื้อขาย 5 อันดับแรก  
บริษัทปตท.(PTT )328.00 บาท -2.00บาท (-0.61%)  บริษัทปตท.สำรวจและผลิตปิโตรเลียม(PTTEP)  ปิดที่  167.00  -6.50บาท (-3.75%)  บริษัทซีพีออลล์(CPALL )ปิดที่50.75 บาท -0.75 (-1.46%)  บริษัทปตท.เคมิคอล(PTTCH  )  133.50  บาท-3.00 บาท(-2.20%)  บริษัทปูนซิเมนต์ไทย(SCC  )ปิดที่  328.00  -6.00บาท (-1.80%)
นักวิเคราะห์บริษัทหลักทรัพย์(บล.)เอเซียพลัสคาดว่า สัปดาห์หน้าตลาดหุ้นไทยจะเดินหน้าทดสอบ 1,080-1,100 จุดเนื่องมาจากการกลับมาของนักลงทุนต่างชาติ เมื่อปัจจัยเสี่ยงจากภายนอกคลายความกังวลระยะสั้น หลังดัชนีเศรษฐกิจสหรัฐฯ ช่วงสุดสัปดาห์ออกมาดีกว่าคาด โดยเฉพาะยอดสั่งซื้อสินค้าโรงงานที่เพิ่มขึ้นสูงสุดในรอบ 4 เดือน ยอดผู้ขอรับสวัสดิการว่างงานครั้งแรกลดลงกว่าคาด และยอดขายรถยนต์ที่ทรงตัว เป็นสัญญาณบ่งชี้ว่ากิจกรรมทาง
เศรษฐกิจของสหรัฐงวดไตรมาส 3ปีนี้น่าไม่ได้ย่ำแย่ดังที่เกิดขึ้นในงวดไตรมาส 2 ประกอบกับตลาดคาดว่าธนาคารกลางสหรัฐ(เฟด) จะมีมาตรการกระตุ้นเศรษฐกิจรอบใหม่ หลังการประชุม 20-21 ก.ย. นี้ นอกเหนือจากการตรึงดอกเบี้ยต่ำ 0-0.25% ใน 2 ปีข้างหน้า ขณะที่จีนในฐานะผู้นำเศรษฐกิจ เอเซีย ก็มีท่าทีผ่อนคลายมาตรการ
การเงิน หลังใช้นโยบายเข้มงวดต่อเนื่องมานานกว่า 1 ปี และเศรษฐกิจจีนเริ่มชะลอตัว และแรงกดดัน เงินเฟ้อลดลง